ರಿಟೈರ್ಡ್‌​ ಆಗಿ 3 ವರ್ಷವಾದ್ರೂ ಕಮ್ಮಿಯಾಗಿಲ್ಲ ಧೋನಿ ಬ್ರ್ಯಾಂಡ್​ ವ್ಯಾಲ್ಯೂ..! ಮಹಿ ಸಾವಿರ ಕೋಟಿ ಒಡೆಯ.! * ಎಂ ಎಸ್ ಧೋನಿ ಅಂತಾರಾಷ್ಟ್ರೀಯ ಕ್ರಿಕೆಟ್‌ಗೆ ಗುಡ್‌ಬೈ ಹೇಳಿ ಮೂರು ವರ್ಷವಾಗಿವೆ* ಹೀಗಿದ್ದೂ ಕಮ್ಮಿಯಾಗಿಲ್ಲ ಧೋನಿಯ ಬ್ರ್ಯಾಂಡ್‌ ವ್ಯಾಲ್ಯೂ* ಕ್ಯಾಪ್ಟನ್ ಕೂಲ್ ಧೋನಿ ಸಾವಿರ ಕೋಟಿಯ ಒಡೆಯ ಬೆಂಗಳೂರು(ಜು.12) ಎಂ ಎಸ್‌ ​ಧೋನಿ, ಕ್ರಿಕೆಟ್​ ಜಗತ್ತಿನ ಮಾಸ್ಟರ್​ ಮೈಂಡ್​. ಭಾರತೀಯ ಕ್ರಿಕೆಟ್​ನ ಗ್ರೇಟೆಸ್ಟ್​ ಕ್ಯಾಪ್ಟನ್. ಧೋನಿಯ ಶಾಂತ ಸ್ವಭಾವ, ತಂತ್ರಗಾರಿಕೆ, ಒತ್ತಡವನ್ನು ನಿಭಾಯಿಸುವ ರೀತಿ, ಎಂತವರಿಗೂ ಸ್ಫೂರ್ತಿ. ಇನ್ನು ಧೋನಿ ಕ್ರೇಜ್, ಫ್ಯಾನ್​ ಫಾಲೋಯಿಂಗ್ ಬಗ್ಗೆಯಂತೂ ಹೇಳೋದೆ ಬೇಡ. ಈ ಬಾರಿಯ ಐಪಿಎಲ್ಲೇ ಅದಕ್ಕೆ ಸಾಕ್ಷಿ..! ದೇಶದ ಯಾವುದೇ ಮೂಲೆಯಲ್ಲಿ ಆಡಿದ್ರು, ಅಲ್ಲಿ ಯೆಲ್ಲೋ ಸೈನ್ಯವೇ ತುಂಬಿ ತುಳುಕುತ್ತೆ. ಅದಕ್ಕೆ ಕಾರಣ, ಒನ್​ ಆ್ಯಂಡ್ ಓನ್ಲಿ ಧೋನಿ. ಭಾರತದಲ್ಲಷ್ಟೇ ಅಲ್ಲದೇ, ಪ್ರಪಂಚದಾದ್ಯಂತ ಮಹಿಗೆ ಅಭಿಮಾನಿಗಳಿದ್ದಾರೆ. ಲೆಜೆಂಡ್ ಸುನಿಲ್​ ಗವಾಸ್ಕರ್ ಕೂಡ ಧೋನಿಯ ಬಿಗ್​ ಫ್ಯಾನ್. ಧೋನಿ ಕೈಯಿಂದ ಗವಾಸ್ಕರ್ ತಮ್ಮ ಶರ್ಟ್​ ಮೇಲೆ ಆಟೋಗ್ರಾಫ್ ಪಡೆದುಕೊಂಡಿದ್ದಾರೆ. ಇದು ಧೋನಿಯ ರೇಂಜ್​. ಕೋಟಿ ಕೋಟಿ ಅಭಿಮಾನಿಗಳನ್ನ ಸಂಪಾದಿಸಿರೋ ಮಹಿ, ಸಾವಿರಾರು ಕೋಟಿಗೆ ಒಡೆಯರಾಗಿದ್ದಾರೆ. ಯೆಸ್, ಸದ್ಯ ಜಗತ್ತಿನ ಶ್ರೀಮಂತ ಕ್ರಿಕೆಟರ್​ಗಳಲ್ಲಿ ಧೋನಿಯು ಒಬ್ರು. ಇತ್ತೀಚೆಗೆ ವಾಣಿಜ್ಯ ಸಂಸ್ಥೆಯೊಂದು ಧೋನಿಯ ಆಸ್ತಿ ಮೌಲ್ಯ, ವಿವಿಧ ಮೂಲಗಳಿಂದ ಬರುವ ಆದಾಯವನ್ನ ಅಂದಾಜಿಸಿದೆ. ಇದರ ಪ್ರಕಾರ ಧೋನಿಯ ನೆಟ್​​ವರ್ತ್​ 1,040 ಕೋಟಿ ರೂಪಾಯಿ ಎನ್ನಲಾಗಿದೆ. ಇನ್ನೂ ಒಂದು ವರ್ಷ ಕ್ರಿಕೆಟ್​ನಿಂದ ರಿಷಭ್‌ ಪಂತ್ ದೂರ..! ವಿಶ್ವಕಪ್‌ಗೂ ಮುನ್ನ ಟೀಂ ಇಂಡಿಯಾಗೆ ಶಾಕ್..! ಇಂಟರ್​ನ್ಯಾಷನಲ್ ಕ್ರಿಕೆಟ್​ಗೆ ಗುಡ್​ಬೈ ಹೇಳಿರೋ ಧೋನಿ, ​ನಲ್ಲಿ ಮಾತ್ರ ಆಡ್ತಿದ್ದಾರೆ. ಧೋನಿಗೆ ಪ್ರತಿವರ್ಷ 12 ಕೋಟಿ ವೇತನ ನೀಡ್ತಿದೆ. ಅಲ್ಲದೇ, 28ಕ್ಕೂ ಹೆಚ್ಚು ಪ್ರತಿಷ್ಠಿತ ಬ್ರಾಂಡ್​ಗಳಿಗೆ ಧೋನಿ ಬ್ರ್ಯಾಂಡ್ ಅಂಬಾಸಿಡರ್​ ಆಗಿದ್ದಾರೆ. ಈ ಬ್ರಾಂಡ್​ಗಳ ಒಂದು ದಿನ ಜಾಹೀರಾತು ಶೂಟಿಂಗ್​ಗಾಗಿ ಧೋನಿ 4ರಿಂದ6 ಕೋಟಿ ಸಂಭಾವನೆ ಪಡೆದುಕೊಳ್ತಾರೆ. ಸೋಷಿಯಲ್ ಮೀಡಿಯಾ ಮೂಲಕವೂ ಧೋನಿ, ಕೋಟ್ಯಂತರ ರೂಪಾಯಿ ಜೇಬಿಗಿಳಿಸ್ತಾರೆ. ಇನ್​​​ಸ್ಟ್ರಾಗ್ರಾಮ್​​ನಲ್ಲಿ 4 ಕೋಟಿಗು ಹೆಚ್ಚು ಮತ್ತು ಫೇಸ್​ಬುಕ್​ನಲ್ಲಿ 2.5 ಕೋಟಿಗೂ ಅಧಿಕ ಫಾಲೋವರ್ಸ್​ನ ಧೋನಿ ಹೊಂದಿದ್ದಾರೆ. ಈ ಎರಡು ಅಕೌಂಟ್​ಗಳ ಮೂಲಕ ಧೋನಿ ವಿವಿಧ ಬ್ರಾಂಡ್​ಗಳನ್ನ ಪ್ರಚಾರ ಮಾಡ್ತಾರೆ. ಇದಕ್ಕಾಗಿ ಪ್ರತಿ ಕಮರ್ಷಿಯಲ್ ಪೋಸ್ಟ್​ಗೆ 1 ರಿಂದ 2 ಕೋಟಿ ರೂಪಾಯಿ ಚಾರ್ಜ್​ ಮಾಡ್ತಾರೆ. "ತಮಿಳಿನ ಒಂದೇ ಒಂದು ಕೆಟ್ಟ ಪದ ನನಗೆ ಗೊತ್ತಿಲ್ಲ ಆದ್ರೆ ಹೆಂಡತಿಗೆ ಗೊತ್ತು": ಇಂಟ್ರೆಸ್ಟಿಂಗ್ ಸ್ಟೋರಿ ಬಿಚ್ಚಿಟ್ಟ ಧೋನಿ ಇನ್ನು ಸ್ಪೋರ್ಟ್ಸ್ ಮತ್ತು ರಿಯಲ್ ಎಸ್ಟೇಟ್​ ಕಂಪನಿಗಳಲ್ಲಿ ಧೋನಿ ನೂರಾರು ಕೋಟಿ ಇನ್ವೆಸ್ಟ್​ ಮಾಡಿದ್ದಾರೆ. ಇತ್ತೀಚೆಗೆ ಧೋನಿ ಸ್ವಂತ ಸಿನಿಮಾ ಪ್ರೊಡಕ್ಷನ್ ಹೌಸ್​ನ ಕೂಡ ​ಆರಂಭಿಸಿದ್ದಾರೆ. ಈಗಾಗ್ಲೇ ತಮಿಳಿನಲ್ಲಿ ಒಂದು ಸಿನಿಮಾ ನಿರ್ಮಿಸಿದ್ದಾರೆ. ಧೋನಿಯ ಡೆಹ್ರಾಡೂನ್ ಮನೆ ಮೌಲ್ಯವೇ 17.8 ಕೋಟಿ..! ಧೋನಿ ತಮ್ಮ ತವರು ರಾಂಚಿ ಮತ್ತು ಉತ್ತರಕಾಂಡ್​ನ ಡೆಹ್ರಾಡೂನ್​ನಲ್ಲಿ ಒಂದೊಂದು ಮನೆ ಹೊಂದಿದ್ದು, ಡೆಹ್ರಾಡೂನ್ ಮನೆಯ ಮೌಲ್ಯ 17.8 ಕೋಟಿಯಾದ್ರೆ, ರಾಂಚಿಯ ಫಾರ್ಮ್​ಹೌಸ್ ಮನೆಯ ಮೌಲ್ಯ 6 ಕೋಟಿಯಾಗಿದೆ. ಆಡಿ, ಹಮ್ಮರ್, ಲ್ಯಾಂಡ್ ರೋವರ್, ಫೆರಾರಿ, ಮರ್ಸಡಿಸ್ ಬೆನ್ಜ್​, ರೋಲ್ಸ್​ ರಾಯ್ಸ್​, ಸೇರಿದಂತೆ ಹಲವು ಐಷಾರಾಮಿ ಕಾರ್​ಗಳಿಗೆ ಮಹಿ ಮಾಲೀಕರಾಗಿದ್ದಾರೆ. ಕಾರ್​ ಅಲ್ಲದೇ, ವಿವಿಧ ಇಂಪೋರ್ಟೆಡ್​ ಬೈಕ್​ಗಳು ಧೋನಿ ಮನೆಯ ಗ್ಯಾರೇಜ್​ನಲ್ಲಿವೆ. ಅದೇನೆ ಇರಲಿ, ನಿವೃತ್ತಿ ಹೇಳಿ ಮೂರು ವರ್ಷವಾಗಿದ್ರು ಧೋನಿ ಬ್ರ್ಯಾಂಡ್​ ವ್ಯಾಲ್ಯೂ ಮಾತ್ರ ಕಡಿಮೆಯಾಗಿಲ್ಲ.